rejauldu/bengali-wikipedia huggingface dataset:
বাংলাদেশ এবং জিম্বাবুয়ে ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি ১৫ নভেম্বর, ২০১৮ তারিখ পর্যন্ত মোট ১৬টি টেস্টে একে-অপরের মুখোমুখি হয়। তন্মধ্যে বাংলাদেশ ৬টি টেস্টে জয় পেয়েছে ও ৩টি টেস্টে ড্র করেছে। বাদবাকী ৭টি খেলাতেই জিম্বাবুয়ে দল জয়ী হয়।   সংক্ষিপ্ত ফলাফল  সর্বমোটবাংলাদেশের জয়জিম্বাবুয়ের জয়ড্রবাংলাদেশে অনুষ্ঠিত    ৯  ৫  ২  ২জিম্বাবুয়েতে অনুষ্ঠিত  ৭  ১  ৫  ১সর্বমোট   ১৬  ৬  ৭  ৩   টেস্টের তালিকা  ১৫ নভেম্বর, ২০১৮ইং পর্যন্ত বাংলাদেশ-জিম্বাবুয়ের মধ্যকার টেস্টের তালিকা নিম্নরূপ:Team records between Bangladesh vs Zimbabwe, stats.espncricinfo.com, collect: 17 November, 2014   ক্রমিক নং  তারিখ   বিজয়ী দল  ফলাফল  স্থান   ম্যান অব দ্য ম্যাচ ১  ১৯-২২ এপ্রিল, ২০০১    ইনিংস ও ৩২ রানে বিজয়ী  বুলাওয়ে জাভেদ ওমর ২  ২৬-৩০ এপ্রিল, ২০০১    ৮ উইকেটে বিজয়ী  হারারে  গাই হুইটল ৩ ৮ নভেম্বর, ২০০১    ড্র  ঢাকা - ৪ ১৫ নভেম্বর, ২০০১    ৮ উইকেটে বিজয়ী  চট্টগ্রাম  - ৫  ১৯-২৩ ফেব্রুয়ারি, ২০০৪    ১৮৩ রানে বিজয়ী  হারারে  শন আরভিন ৬  ২৬ ফেব্রুয়ারি-১ মার্চ, ২০০৪   ড্র  বুলাওয়ে  - ৭ ৬ জানুয়ারি, ২০০৫    ২২৬ রানে বিজয়ী  চট্টগ্রাম  এনামুল হক জুনিয়র ৮ ১৪ জানুয়ারি, ২০০৫   ড্র  ঢাকা  তাতেন্দা তাইবু ৯  ৪-৮ আগস্ট, ২০১১    ১৩০ রানে বিজয়ী  হারারে  ব্রেন্ডন টেলর ১০  ১৭-২১ এপ্রিল, ২০১৩    ৩৩৫ রানে বিজয়ী  হারারে  ব্রেন্ডন টেলর ১১  ২৫-২৯ এপ্রিল, ২০১৩    ১৪৩ রানে বিজয়ী  হারারে  মুশফিকুর রহিম ১২  ২৫-২৯ অক্টোবর, ২০১৪    ৩ উইকেটে বিজয়ী  মিরপুর  তাইজুল ইসলাম ১৩  ৩-৭ নভেম্বর, ২০১৪    ১৬২ রানে বিজয়ী  খুলনা  সাকিব আল হাসান ১৪  ১২-১৬ নভেম্বর, ২০১৪    ১৮৬ রানে বিজয়ী  চট্টগ্রাম  মমিনুল হক ১৫ ৩-৭ নভেম্বর, ২০১৮    ১৫১ রানে বিজয়ী  সিলেট  শন উইলিয়ামস ১৬  ১১-১৫ নভেম্বর, ২০১৮    ২১৮ রানে বিজয়ী  মিরপুর  মুশফিকুর রহিম   আরও দেখুন   বাংলাদেশ ও জিম্বাবুয়ের মধ্যকার একদিনের আন্তর্জাতিক ক্রিকেট ম্যাচের তালিকা   তথ্যসূত্র    বহিঃসংযোগ   ESPNcricinfo  বিষয়শ্রেণী:ক্রিকেটে প্রতিপক্ষ বিষয়শ্রেণী:আন্তর্জাতিক ক্রিকেটে বাংলাদেশ বিষয়শ্রেণী:আন্তর্জাতিক ক্রিকেটে জিম্বাবুয়ে বিষয়শ্রেণী:টেস্ট ক্রিকেট ম্যাচের তালিকা বিষয়শ্রেণী:বাংলাদেশী ক্রিকেট তালিকা বিষয়শ্রেণী:জিম্বাবুয়ের ক্রিকেট তালিকা
গাজী আবদুস সালাম ভূঁইয়া যিনিএ এস ভূঁইয়া নামেও পরিচিত (জন্ম:অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  গাজী আবদুস সালাম ভূঁইয়ার জন্ম ময়মনসিংহ জেলার নান্দাইল উপজেলার নান্দাইল গ্রামে। তার বাবার নাম শাহনেওয়াজ ভূঁইয়া এবং মায়ের নাম হালিমা খাতুন। তার স্ত্রীর নাম মেহেরুন নেছা। তাঁদের এক ছেলে, দুই মেয়ে।    কর্মজীবন  পাকিস্তান নৌবাহিনীতে চাকরি করতেন গাজী আবদুস সালাম ভূঁইয়া। ১৯৭১ সালে কর্মরত ছিলেন পশ্চিম পাকিস্তানে। মার্চ মাসে সেখান থেকে বাংলাদেশে ব্যাপক হারে সৈন্য ও অস্ত্রশস্ত্র পাঠাতে দেখে তার মনে সন্দেহ দানা বাঁধে। তিনি ঢাকায় আসার সুযোগ খুঁজতে থাকেন এবং ২৫ মার্চ কৌশলে সেখান থেকে বিমানে ঢাকায় আসেন। সেই রাতেই পাকিস্তানি সেনারা হত্যাযজ্ঞ শুরু করে। দুই-তিন দিন পর তিনি বিক্রমপুর-নারায়ণগঞ্জ জেলা-নরসিংদী জেলা-কিশোরগঞ্জ জেলা হয়ে নিজ এলাকায় যান। জুন মাসে ভারতে গিয়ে মুক্তিযুদ্ধে যোগ দেন। প্রথমে ভারতে কিছুদিন প্রশিক্ষক হিসেবে কাজ করেন। পরে যুদ্ধ করেন ১১ নম্বর সেক্টরে। তিনি একটি কোম্পানির কমান্ডার ছিলেন। কামালপুর-বকশিগঞ্জ-শ্রীবরদীসহ আরও কয়েক স্থানে সাহসের সঙ্গে যুদ্ধ করেন। ১৫ নভেম্বর কামালপুর যুদ্ধে ১১ নম্বর সেক্টরের আহত অধিনায়ককে যুদ্ধক্ষেত্র থেকে নিরাপদ স্থানে নেওয়ার ক্ষেত্রে তিনি গুরুত্বপূর্ণ ভূমিকা পালন করেন।   মুক্তিযুদ্ধে ভূমিকা  ১৯৭১ সালের ৭ ডিসেম্বর ভারত সীমান্ত-সংলগ্ন জেলা শেরপুর জেলায় মুক্তিযুদ্ধকালে পাকিস্তান সেনাবাহিনীর শক্ত এক ঘাঁটিতে আক্রমণ করেন মুক্তিযোদ্ধারা। মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনী যৌথভাবে পাকিস্তানিদের কামালপুর সীমান্তঘাঁটি দখল করে বাঁধভাঙা জোয়ারের মতো আসতে থাকে ঢাকার দিকে। তখন সামনে ছিল অনেক প্রতিবন্ধকতা। তাই মুক্তিযোদ্ধারা কামালপুর থেকে দুটি কলামে বিভক্ত হয়ে এগোতে থাকে। এক দল শ্রীবরদী থেকে ঝগড়ার চরের কাঁচা রাস্তা ধরে সংক্ষিপ্ত পথে অগ্রসর হয়। অপর দল শ্রীবরদী-শেরপুরের পাকা সড়ক ধরে। এই দলে সহযোদ্ধাদের নিয়ে ছিলেন গাজী আবদুস সালাম ভূঁইয়া। পাকিস্তানিদের সীমান্তঘাঁটি কামালপুর দখল করে মুক্তিযোদ্ধারা দ্রুত এগিয়ে যেতে থাকলেন। তারা কয়েকটি দলে বিভক্ত ছিলেন। একটি দলের নেতৃত্বে গাজী আবদুস সালাম ভূঁইয়া। তাঁদের সঙ্গে ছিলেন মিত্রবাহিনীর সেনারাও। তাঁদের পরবর্তী লক্ষ্য ছিলো শেরপুর। কিন্তু শেরপুরের উপকণ্ঠে তারা পৌঁছামাত্র পাকিস্তানি সেনারা পশ্চাদপসরণ শুরু করল। তারা ধাওয়া করে আক্রমণ চালালেন পাকিস্তান সেনাবাহিনীর পশ্চাদপসরণরত বহরের ওপর। তুমুল যুদ্ধ শুরু হয়ে যায়। কিন্তু অল্পক্ষণ পরেই পাকিস্তানি সেনারা রণেভঙ্গ দিল।  গাজী আবদুস সালাম ভূঁইয়া সহযোদ্ধাদের নিয়ে দ্রুতই শেরপুরের উপকণ্ঠে পৌঁছেন। তারা আক্রমণের প্রস্তুতি নিতে থাকেন। কিন্তু আক্রমণ শুরু করার আগেই পাকিস্তানি সেনারা শেরপুর থেকে পশ্চাদপসরণ করতে থাকে। আবদুস সালাম ও তার সহযোদ্ধাদের নিয়ে পশ্চাদপসরণরত পাকিস্তানি সেনাদের ওপর আক্রমণ চালান। তখন তুমুল যুদ্ধ শুরু হয়। মুক্তিযোদ্ধাদের প্রবল আক্রমণে পাকিস্তানি সেনারা কিছুক্ষণ পর রণেভঙ্গ দিয়ে পালিয়ে যায়। পালিয়ে যাওয়ার সময় দুই-তিনজন পাকিস্তানি সেনা মুক্তিযোদ্ধাদের হাতে নিহত হয়।    পুরস্কার ও সম্মাননা   বীর প্রতীক  পাদটীকা     তথ্যসূত্র    বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
হাটবসন্তপুর হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম। ভূগোল   হাটবসন্তপুর গ্রামের স্থানাঙ্ক ।  ভৌগোলিক ও আর্থ সামাজিক অবস্থা  আরামবাগ মহকুমা দ্বারাকেশ্বর নদী দ্বারা পশ্চিম ও পূর্বাংশে বিভাজিত। পশ্চিমাংশ উঁচু ও পাথুরে, এ অংশটি প্রতিবেশী বাঁকুড়া জেলা পর্যন্ত বিস্তৃত। হাটবসন্তপুর মহকুমার পূর্বাংশে অবস্থিত। এ অংশটি পলিমাটি দিয়ে গঠিত সমতল ভূমি। এ অঞ্চলে রেলপথ, সড়ক জাল ও বন্যা নিয়ন্ত্রণ কার্যক্রমের প্রভাব আছে এ অঞ্চলের ৯৪.৭৭% জনগণ গ্রামীণ জনপদে বাস করে, মাত্র ৫.২৩% জনগণ শহরে থাকেন।  জনপরিসংখ্যান ২০১১ সালের জনগণনা অনুযায়ী, হাটবসন্তপুরের জনসংখ্যা ২,৮৭৮। এর মধ্যে ১,৪৪২ জন (৫০ শতাংশ) পুরুষ এবং ১,৪৩৬ জন (৫০ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২৭৫। হাটবসন্তপুরের মোট সাক্ষর জনসংখ্যা ৯৫৭ (অন্যূন ছয় বছর বয়সী জনসংখ্যার ৮২.৩৭ শতাংশ)।  হাটবসন্তপুর চিত্রকক্ষ  তথ্যসূত্র  বহিঃসংযোগ  বিষয়শ্রেণী:হুগলি জেলার গ্রাম
স্টার ওয়ার্স রেসিস্টেন্স হলো একটি আমেরিকান ৩ডি সিজিআই অ্যানিমেটেড টেলিভিশন সিরিজ যা লুকাসফিল্ম অ্যানিমশন দ্বারা প্রযোজিত। সিরিজটি জাপানিজ অ্যানিমে দ্বারা অনুপ্রাণিত। সিরিজটি কাজুদা জিওনোর কাহিনীকে ভিত্তি করে রচিত, যিনি একজন নিউ রিপাবলিক পাইলট এবং ক্রমবর্ধমান হুমকি ফার্স্ট অর্ডারের ওপর গুপ্তচর বৃত্তির জন্য রেসিস্টেন্স দ্বারা নিয়োগপ্রাপ্ত। সিরিজটি দ্য ফোর্স অ্যাওয়েকেন্স এর ছয় মাস পূর্বে শুরু হয়েছে।   তথ্যসূত্র    বহিঃসংযোগ       at Starwars.com      বিষয়শ্রেণী:স্টার ওয়ার্সের টেলিভিশন ধারাবাহিক
এই সংক্ষিপ্ত বিবরণীতে নির্ভরশীল অঞ্চল এবং অন্যান্য বিশেষ সার্বভৌমত্ব এলাকার পতাকা রয়েছে। অস্ট্রেলিয়া  চিলি  চীন  ডেনমার্ক  ফিনল্যান্ড  ফ্রান্স  নোট: নিউ ক্যালিডোনিয়ার পতাকা ২০১০ থেকে ফরাসি জাতীয় পতাকা পাশাপাশি তার অফিসিয়াল অবস্থা অর্জন করেছে। http://www.telegraph.co.uk/news/worldnews/australiaandthepacific/newcaledonia/7900494/New-Caledonia-adopts-second-flag-in-compromise-over-French-rule.html  নেদারল্যান্ডস দেশ  পাবলিক সংস্থা  নিউজিল্যান্ড  যুক্তরাজ্য ব্রিটিশ রাজকীয় উপনিবেশসমূহ  ব্রিটিশ বৈদেশিক অঞ্চল  যুক্তরাষ্ট্র  আরও দেখুন  পূর্বতন স্বাধীন রাষ্ট্রসমূহের পতাকা  বিশ্বের সকল সার্বভৌম রাষ্ট্রের পতাকা ‎  সার্বভৌম রাষ্ট্রসমূহের প্রতীকের গ্যালারি  তথ্যসূত্র  বিষয়শ্রেণী:পতাকার তালিকা এবং গ্যালারি
ক্রিস্টোফার নিকোলাস সারেন্তাকোস (জন্ম ১৯ ডিসেম্বর, ১৯৬৭ সাল) একজন আমেরিকান জাদুকর এবং সঙ্গীতজ্ঞ। তিনি ক্রিশ অ্যাঞ্জেল নামে পরিচিত। লাস ভেগাস উপত্যকায় কাজ শুরুর আগে অ্যাঞ্জেল তার কর্মজীবন শুরু করে নিউ ইয়র্ক সিটিতে। তিনি লাস ভেগাসের লাকজার ক্যাসিনোতে ডার্ক স্কুলে'র সহযোগিতায় টেলিভিশন এবং স্টেজ শো "ক্রিস অ্যাঞ্জেল ম্যানফ্রেক" এবং তার আগের লাইভ পারফরম্যান্সের বিভ্রম প্রদর্শনী "ক্রিস অ্যাঞ্জেল বিইলিভ"-এ অভিনয় করার জন্য পরিচিত। ২০১০ সালে  শো দ্বারা লাস ভেগাসের পর্যটন রাজস্ব থেকে $১৫০ মিলিয়ন উৎপন্ন, কিন্তু তারপর ১১ মে ২০১৬ সালে (শো আংশিকভাবে ক্রিশ  দ্বারা উৎপাদিত হয়, তবে নির্দেশনা অধিকার ক্রিস অ্যাঞ্জেল সঙ্গে সম্পূর্ণরূপে হয়) মিন্ডফ্রেয়াক লাইভ দ্বারা প্রতিস্থাপিত হয়েছে। তিনি স্পাইক টিভিতে টেলিভিশন সিরিজ ক্রিস অ্যাঞ্জেল বেবিইভে অভিনয় করেন, এনবিসি-তে বাস্তবতা-প্রতিযোগিতামূলক টেলিভিশন শো ফেনোমেনন এবং ২০১৪ সালের স্টেজ শো ক্রিস অ্যাঞ্জেল ম্যাজিকজাম-এ তাকে দেখা যায়।  ইতিহাসে অন্য কোন জাদুকর চেয়ে বেশি ঘণ্টার জন্য প্রাইমটাইম টেলিভিশনে অ্যাঞ্জেলের  টেলিভিশন সিরিজ অনুষ্ঠিত হয়েছে ক্যাবল ও নেটওয়ার্ক টেলিভিশনে। তিনি তার জাদুবিদ্যা পরিবেশনের সময় একাধিক বিশ্ব রেকর্ড তৈরি করেন। ২০০৯ সালে ডায়াসডিজির জাদুকর এবং ২০১০ সালে আন্তর্জাতিক জাদুকরস সোসাইটি দ্বারা শতাব্দীর জাদুকর নামে তার নামকরণ করা হয়। একটি বাজিকর হিসেবে কর্মজীবন ছাড়াও, অ্যাঞ্জেল তার শিল্প ব্যান্ড অ্যাঞ্জেলডাস্ট, যেটি ১৯৯৮ এবং ২০০৩ সালের মধ্যে পাঁচটি অ্যালবাম মুক্তি দেয় যেখানে তিনি প্রধান গায়ক ছিল। তিনি মাইন্ডফ্রেক: সিক্রেট রিভেলেশনস নামে একটি  বই লিখেছেন।   প্রথম জীবন  ক্রিস অ্যাঞ্জেল ১৯ ডিসেম্বর,  ১৯৬৭ সালে নিউ ইয়র্কের লং আইল্যান্ডের হেমপস্টেডে হেম্পস্টেড জেনারেল হাসপাতালে জন্মগ্রহণ করেন। অ্যাঞ্জেল এলমন্টে চতুর্থ শ্রেণী পর্যন্ত উত্থাপিত হয়, যখন তার পরিবার ইস্ট ম্যডু, নিউইয়র্কে চলে আসে। তার পিতা জন সার্নারাকোস একটি রেস্টুরেন্ট এবং ডোনাট দোকানের মালিক ছিলেন। তিনি সাত বছর বয়সে যাদুতে নিজের মধ্যে আগ্রহ সৃষ্টি করেন এবং বারো বছর বয়সে তার প্রথম শোতে অভিনয় করেন, যার জন্য তিনি $১০ ডলার উপার্জন করেন। তার প্রধান প্রাথমিক অনুপ্রেরণা ছিলেন হ্যারি হাউডিনি। চৌদ্দ বছর বয়সে, এঞ্জেল ওয়াইন গ্যালারি সহ পূর্ব ম্যাস্টোর রেস্টুরেন্ট-এর উচ্চ বিদ্যালয় জুড়ে জাদুবিদ্যার প্রদর্শনীতে কাজ করে। তার কর্মজীবনের প্রথম দিকে তিনি পশু প্রজননকারী এবং বাস্তবতা-টেলিভিশনের হোস্ট মার্ক মরনকে সাহায্য করেছিলেন, যিনি এঞ্জেলকে তার কাজের জন্য ঘুঘুর একটি সেট এবং প্রশিক্ষণ প্রদান করেছেন।   তথ্যসূত্র    বহিঃসংযোগ     (ইংরেজি)     বিষয়শ্রেণী:ইংরেজি ভাষার বহিঃসংযোগ থাকা নিবন্ধ বিষয়শ্রেণী:১৯৬৭-এ জন্ম বিষয়শ্রেণী:নিউ ইয়র্ক (অঙ্গরাজ্যের) ইউটিউবার বিষয়শ্রেণী:গ্রিক বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:পুরুষ ইউটিউবার বিষয়শ্রেণী:মার্কিন যাদুকর বিষয়শ্রেণী:নিউ ইয়র্কের অভিনেতা বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
থাম্ব| বাংলাদেশী গ্রামে কৃষিকাজ। এই ছবিটি সাতক্ষীরা জেলা থেকে তোলা।  থাম্ব| বাংলাদেশের পল্লী দৃশ্য। এই ছবিটি জামালপুর জেলা থেকে তোলা। গ্রাম হল বাংলাদেশের জনবসতির ক্ষুদ্রতম একটি একক এবং রাষ্টীয় প্রশাসনিক ও সামাজিক ক্ষেত্রে নিম্নতম  একক। গ্রামগুলি সাধারণত পল্লী থেকে বড় তবে নগরের চেয়ে ছোট। একটি গ্রামের জনসংখ্যা কয়েকশ থেকে কয়েক হাজার পর্যন্ত হতে পারে। গ্রাম ইউনিয়ন পরিষদের একটি নির্বাচনী একক, যেখান থেকে একজন ইউনিয়ন পরিষদ সদস্য নির্বাচিত হন। সাধারণত একটি গ্রামকে একটি ওয়ার্ড হিসাবে মনোনীত করা হয় এবং প্রতিটি ইউনিয়ন নয়টি গ্রাম নিয়ে গঠিত।  বাংলাদেশে  প্রচুর অপরুপ সৌন্দর্যমন্ডিত গ্রামের ভান্ডার রয়েছে যাদের রয়েছে নানা বৈচিত্র্য ও সংস্কৃতি এবং বিচিত্র জীবন যাপন ও খাদ্যাভ্যাস। বাংলাদেশের উল্লেখযোগ্য কয়েকটি গ্রাম হলো - খাগ্রাটা-বৈকুন্ঠপুর (মানিকগঞ্জ), পানতুমাই (সিলেট), বানিয়াচং (হবিগঞ্জ), রামু (কক্সবাজার) ইত্যাদি।  ১৯৯১ সালের আদমশুমারি অনুসারে, বাংলাদেশে ৬৮,০৩৮টি গ্রাম আছে ও গ্রামগুলিতে গড়ে ২৩২টি পরিবার রয়েছে। অন্যদিকে,২০১১ সালের পঞ্চম আদমশুমারি অনুযায়ী বাংলাদেশে গ্রামের সংখ্যা ৮৭,১৯১ টি।তবে, ২০২২ সালের ষষ্ঠ জনশুমারি ও গৃহ গণনা অনুযায়ী বাংলাদেশে গ্রামের সংখ্যা ৯০০৪৯ টি।বাংলাদেশের গ্রামীণ অঞ্চলগুলিতে (গ্রামগুলিতে) শহরাঞ্চলের তুলনায় জনসংখ্যার উচ্চহার এবং স্বাক্ষরতার নিম্নহার পরিলক্ষিত হয় - তবে এই ব্যবধানগুলি হ্রাস পাচ্ছে। স্বাধীনতার পরে বাংলাদেশের গ্রামগুলি, অবকাঠামো এবং অর্থনৈতিক কর্মকাণ্ডের দিক দিয়ে অনুন্নত ছিল। প্রথাগত হস্তচালিত কৃষি ছিল অর্থনৈতিক ক্রিয়াকলাপের মূল। তবে, মানুষের উদ্ভাবনী দক্ষতা এবং প্রাণশক্তি ধীরে  ধীরে গ্রামগুলিকে অর্থনৈতিক অগ্রগতির দিকে ধাবিত করছে।   আরো দেখুন    বাংলাদেশের গ্রামের তালিকা   বাংলাদেশের উপজেলা   বাংলাদেশের শহর ও শহরগুলির তালিকা  মৌজা   বাংলাদেশের ওয়ার্ড   তথ্যসূত্র   বহিঃসংযোগ     বিষয়শ্রেণী:বাংলাদেশের গ্রাম বিষয়শ্রেণী:দেশের পঞ্চম স্তরের প্রশাসনিক উপবিভাগ
ইফতিখার হুসাইন আখতার (১৮৬৫ - ২৭ মার্চ ১৯২৭) একজন ভারতীয় উর্দু কবি ছিলেন। তিনি মুযতার খায়রাবাদি ছদ্মনামেই অধিক পরিচিত।   জীবনী  খায়রাবাদি ১৮৬৫ সালে খয়রাবাদে জন্মগ্রহণ করেন। তিনি ছিলেন ফজলে হক খায়রাবাদির নাতি, যিনি একাধারে কবি, দার্শনিক, ধর্মীয় পণ্ডিত, আরব, ফার্সি ও উর্দু লেখক এবং মুক্তিযোদ্ধাও ছিলেন। খায়রাবাদির প্রথম শিক্ষিকা ছিলেন তার মা।"Muztar Khairabadi: Grand father of noted lyricist Jawed Akhtar". rekhta.org. Retrieved 18 September 2014. তিনি খায়রাবাদ, গোয়ালিয়র এবং রামপুরে তার জীবন কাটিয়েছেন।  তিনি এ'তবারুল মুলক এবং ইফতিখারুশ শৌরা উপাধি লাভ করেন।   মৃত্যু ও পরবর্তী  তিনি ১৯২৭ সালের ২৭শে মার্চ গোয়ালিয়রে মারা যান এবং সেখানেই তাকে সমাহিত করা হয়।  তিনি কবি ও গীতিকার জান নিসার আখতারের পিতা এবং জাভেদ আখতার ও সালমান আখতারের দাদা ছিলেন।"Muztar Khairabadi: Grand father of noted lyricist Jawed Akhtar". rekhta.org. Retrieved 18 September 2014. তার প্রপৌত্র-প্রপৌত্রীদের মধ্যে রয়েছেন ফারহান আখতার, জোয়া আখতার এবং কবির আখতার।  সঙ্গীত বিশেষজ্ঞ রাজেশ সুব্রামানিয়ানের মতে, ১৯৬০ সালের লাল কিলাতে মোহাম্মদ রফির গাওয়া বিখ্যাত আইকনিক কবিতা এবং গান "না কিসি কা আঁখ কা নুর হুঁ" মুযতারের লেখা, বাহাদুর শাহ জাফরের লেখা নয়, যেমনটি সাধারণভাবে প্রসিদ্ধ এবং কৃতিত্ব দেয়া হয়ে থাকে। খায়রাবাদি কবিতার বই লিখেছেন। তিনি কারিশমা-ই-দিলবার নামে একটি সাহিত্য পত্রিকাও প্রকাশ করেছিলেন।   কর্ম  তার রচনাগুলির মধ্যে রয়েছে:   নজরে খোদা (ঈশ্বরের প্রশংসায়), একটি কাব্য সংকলন  মীলাদে মুস্তফা, নাতের সংগ্রহ  বেহরে তাওয়িল, একটি কবিতা  মার্গে গলত কি ফরিয়াদ, একটি গজল   আরও দেখুন    জাভেদ আখতার  জন এলিয়া   তথ্যসূত্র    আরও পড়ুন    খলিল উল্লাহ খান, মুযতার খায়রাবাদি: হায়াত আওর শাইরি (উর্দু পাবলিশার্স, নাজির আবাদ, লখনউ, ১৯৭৯)।  মোহাম্মদ আবদুল শহীদ খান শেরওয়ানি, বাঘি হিন্দুস্তান (আলমাজমা আল-ইসলামি, মুবারকপুর, ১৯৪৭)।  নাশতার খয়রাবাদি সম্পাদিত, ইলহামত (১৯৩৪)।  বিষয়শ্রেণী:২০শ শতাব্দীর ভারতীয় পুরুষ লেখক বিষয়শ্রেণী:১৯শ শতাব্দীর ভারতীয় পুরুষ লেখক বিষয়শ্রেণী:উত্তরপ্রদেশের কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:১৯শ শতাব্দীর ভারতীয় কবি বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:১৯২৭-এ মৃত্যু বিষয়শ্রেণী:১৮৬৫-এ জন্ম বিষয়শ্রেণী:ভারতের উর্দু কবি বিষয়শ্রেণী:ভারতীয় পুরুষ কবি
আব্বাস জাকি () ফাতাহ এর কেন্দ্রীয় কমিটির সদস্য এবং লেবাননে ফিলিস্তিন মুক্তি সংস্থার সাবেক প্রতিনিধি ছিলেন।Abbas Zaki: "Fatah Al Islam an ignorant group, hiding behind Islam" মাআন নিউজ এজেন্সি. 2007-05-26.   ২৩শে মার্চ, ২০০৯-এ, জাকি সিডনের কাছে মিহ মিহের বাইরে একটি কথিত হত্যা প্রচেষ্টা থেকে রক্ষা পান, যেখানে তার ডেপুটি কামাল নাজি এবং অন্য তিনজন ফিলিস্তিনি কর্মকর্তা নিহত হন। লেবাননের নাহর আল-বারেড ক্যাম্পে সংঘাতের ফলে, জাকি চরমপন্থী গোষ্ঠী গঠন রোধ করতে লেবাননের শরণার্থী শিবিরে ৪,০০০ থেকে ৫,০০০ সদস্যের একটি ফিলিস্তিনি নিরাপত্তা বাহিনী গঠনের প্রস্তাব করেছিলেন।  জাকি ফাতাহ আল-ইসলামকে "একটি অজ্ঞ দল হিসেবে বর্ণনা করেছেন, যারা ইসলামের আড়ালে নিজেদের লুকিয়ে রেখেছে এবং নাহার আল বারিদের শিবিরে নারী ও শিশুদের বিরুদ্ধে সবচেয়ে কুৎসিত অপরাধমূলক কর্মকাণ্ড চালিয়েছে।" ২০০৯ সালের মে মাসে জাকি পরামর্শ দেন যে কায়রোতে হামাস এবং ফাতাহ-এর মধ্যে ঐক্য আলোচনা ব্যর্থ হলে আব্বাসের একটি নতুন সরকার গঠন করা উচিত যা হামাসের প্রতি একটি নতুন দৃষ্টিভঙ্গি তৈরি করবে।Zaki: Abbas will form new government if Cairo talks fail Ma'an News Agency. 2009-05-05.   ৪ আগস্ট, ২০০৯ তারিখে ফাতাহ-এর ষষ্ঠ সম্মেলনের আগে জাকি বলেন, "আমি তুলনা করতে দুঃখিত, কিন্তু ইজরায়েলিরা লিয়েবারম্যানকে নির্বাচিত করে পররাষ্ট্রমন্ত্রী হিসেবে নিয়োগ দেয় এবং হামাসকে নির্বাচিত করার ক্ষেত্রেও ফিলিস্তিনি জনগণ একই ভুল করে, যা জাতীয় ঐক্যের উন্নতি রোধে সমস্ত বাধা স্থাপন করছে।"  ২৩ সেপ্টেম্বর, ২০১১ তারিখে ফিলিস্তিনি রাষ্ট্রের মর্যাদা নিয়ে যুক্তরাষ্ট্রের প্রেসিডেন্ট বারাক ওবামার জাতিসংঘের ভাষণের জবাবে জাকি ওবামা ও বেঞ্জামিন নেতানিয়াহুকে "আবর্জনা" বলে অভিহিত করেন এবং বলেন, "বৃহত্তর লক্ষ্য এক সাথে সম্পন্ন করা যাবে না। যদি ইজরায়েল জেরুজালেম থেকে সরে যায়, ৬,৫০,০০০ বসতি স্থাপনকারীকে সরিয়ে নেয় এবং প্রাচীরটি ভেঙে দেয় - তাহলে ইজরায়েলের কী হবে? এটা শেষ হয়ে যাবে।"  একটি বিবৃতি যা ১২ মার্চ, ২০১৪-এ ফিলিস্তিনি কর্তৃপক্ষের সরকারী টিভি চ্যানেলে প্রচারিত হয়েছিল (মেমআরআই দ্বারা অনুবাদিত)], জাকি বলেছেন "এই ইসরায়েলিদের কোন ধর্ম নেই এবং কোন নীতি নেই। তারা মন্দ কাজের উন্নত হাতিয়ার ছাড়া আর কিছুই নয়। তারা হলোকাস্ট ইত্যাদি নিয়ে কথা বলে, তাহলে তারা কেন আমাদের সাথে এমন করছে? অতএব, আমার দৃষ্টিতে, আল্লাহ তাদের একত্রিত করবেন যাতে আমরা তাদের হত্যা করতে পারি। প্রত্যেক হত্যাকারীকে হত্যা করতে হবে। অন্য কোন বিকল্প নেই।"Fatah Central Committee Member Abbas Zaki: Allah Will Gather the Israelis So We Can Kill Them, MEMRI, Clip No. 4191 (transcript), March 12, 2014 (video clip available here).PA: 'Allah Will Gather Israelis So We Can Kill Them' by Ari Yashar, Arutz Sheva, March 13, 2014.Fatah Official: Allah Will Gather Israelis so We Can Kill Them by Lori Lowenthal Marcus, Jewish Press, March 13, 2013.   তথ্যসূত্র   বিষয়শ্রেণী:ফিলিস্তিন মুক্তি সংস্থার সদস্য বিষয়শ্রেণী:ফিলিস্তিনি রাজনীতিবিদ বিষয়শ্রেণী:১৯৪২-এ জন্ম বিষয়শ্রেণী:ফাতাহ সদস্য বিষয়শ্রেণী:জীবিত ব্যক্তি
ফরিদা রহমান বাংলাদেশি আইনজীবী ও রাজনীতিবিদ। যিনি তিন মেয়াদে জাতীয়তাবাদী দলের সংরক্ষিত মহিলা আসন হতে জাতীয় সংসদের সংসদ সদস্য হিসেবে দায়িত্ব পালন করেছেন। তিনি বিএনপির স্থায়ী কমিটির সদস্য।   রাজনৈতিক ও কর্মজীবন  ফরিদা রহমান দ্বিতীয়, পঞ্চম ও ষষ্ঠ জাতীয় সংসদে সংরক্ষিত মহিলা আসন থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। তিনি ছিলেন বাংলাদেশ জাতীয়তাবাদী দলের ‘ভাইস-চেয়ারপার্সন’।  ফরিদা একজন নেতৃস্থানীয় নারী অধিকার আইনজীবী। পঞ্চম জাতীয় সংসদের অধিবেশনে তিনি পুরুষদের বহুবিবাহ নিষিদ্ধ করতে একটি বিল পেশ করার চেষ্টা করেন; তবে তার দলীয় ও বিরোধীদলীয় সাংসদরা শরিয়াহ আইনের লঙ্ঘন হিসেবে এর বিরোধিতা করে। তিনি পুরুষদের বহুবিবাহ নিষিদ্ধ করতে এবং উত্তরাধিকার প্রাপ্তিতে নারীদের পুরুষের সমান অধিকার নিশ্চিত করতে সংসদে দুই-তিন বছর ধরে চেষ্টা করে যাচ্ছিলেন। মুসলিম উত্তরাধিকার বিধানের সমালোচনা করায় ১৯৯৫ সালে তিনি রক্ষণশীল মুসলিম নেতাদের একটি সংগঠন দ্বারা বাধাপ্রাপ্ত হন। সংগঠনটি সরকারের কাছে ধর্মনিন্দার অভিযোগে ফরিদা রহমানের শাস্তির দাবি জানায়।   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:মৃত্যুর সাল অজানা বিষয়শ্রেণী:জন্মস্থান অনুপস্থিত বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:৫ম জাতীয় সংসদের সংরক্ষিত মহিলা আসনের সদস্য বিষয়শ্রেণী:৬ষ্ঠ জাতীয় সংসদের সংরক্ষিত মহিলা আসনের সদস্য বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য বিষয়শ্রেণী:বাংলাদেশী আইনজীবী বিষয়শ্রেণী:দ্বিতীয় জাতীয় সংসদ সদস্য
ডান|থাম্ব| বিভূতিভূষণ দত্ত বিভূতিভূষণ দত্ত (জন্ম: ২৮ জুন ১৮৮৮—মৃত্যু: ৬ অক্টোবর ১৯৫৮) ছিলেন একজন ভারতীয় গাণিতিক ইতিহাসবেত্তা ও সন্ন্যাসী।   জীবনী  দত্ত চট্টগ্রাম জেলার কানুনগোপাড়ায় একটি দরিদ্র বাঙালি পরিবারে জন্মগ্রহণ করেছিলেন। তিনি গণেশ প্রসাদের ছাত্র ছিলেন এবং তৎকালীন কলকাতা বিশ্ববিদ্যালয় থেকে পড়াশোনা করেছিলেন। ১৯১৪ সালে সেখান থেকেই গণিতে স্নাতকোত্তর ডিগ্রি এবং ১৯০৪ সালে ফলিত গণিতে ডক্টরেট ডিগ্রি অর্জন করেছিলেন। তিনি কলকাতা বিশ্ববিদ্যালয়ে অধ্যাপনা করেছিলেন যেখানে তিনি ইউনিভার্সিটি সায়েন্স কলেজের প্রভাষক ছিলেন এবং ১৯২৪-১৯২২ এর সময় ফলিত গণিতের রাসবিহারী ঘোষ অধ্যাপক ছিলেন। ১৯২০ এবং ১৯৩০ এর দশকে তিনি ভারতীয় গণিতের ইতিহাসের একজন কর্তাব্যক্তি  হিসাবে খ্যাতি অর্জন করেছিলেন। তিনি ভারতীয় দর্শন এবং ধর্ম সম্পর্কে গভীর আগ্রহী ছিলেন। ১৯২৯ সালে তিনি অধ্যাপনা থেকে অবসর গ্রহণ করেন ও ১৯৩৩ সালে বিশ্ববিদ্যালয় ত্যাগ করেন এবং ১৯৩৮ সালে স্বামী বিদ্যারণ্য নামে সন্ন্যাসী জীবন শুরু করেছিলেন। জীবনের শেষ বছরগুলোতে, স্বামী বিদ্যারণ্য হিসাবে তিনি মূলত রাজস্থানের পুষ্করে থাকতেন।   রচনা  হিন্দু গণিতের ইতিহাস: একটি উৎস বই, অভধেশ নারায়ণ সিংহের (১৯০১-১৯৫৪) সাথে যৌথভাবে রচিত এই  বইটি ভারতীয় গণিতের ইতিহাসে একটি আদর্শ রেফারেন্স হয়ে উঠেছে। তিনি সূলবা সুত্রে একটি মনোগ্রাফও লিখেছিলেন। তাঁর রচিত ‘History of Hindu Mathematics’ এবং ‘প্রাচীন ভারতের ভাগবত কাহিনী দুটি পরিচিত গ্রন্থ। তিনি ভারতীয় গণিতের ইতিহাস সম্পর্কিত ৭০ টিরও বেশি গবেষণামূলক প্রবন্ধ প্রকাশ করেছিলেন।   আরো দেখুন    হিন্দু গণিতের ইতিহাস: একটি উৎস বই   তথ্যসূত্র    বহিঃসংযোগ   জীবনী   বিষয়শ্রেণী:১৯৫৮-এ মৃত্যু বিষয়শ্রেণী:১৮৮৮-এ জন্ম বিষয়শ্রেণী:বাঙালি গণিতবিদ বিষয়শ্রেণী:চট্টগ্রাম জেলার ব্যক্তি বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় গণিত বিষয়শ্রেণী:গণিতের ইতিহাসবিদ
থাম্ব|চুলে হেয়ার জেল। হেয়ার জেল চুলের একটি নির্দিষ্ট আকার ধরে রাখতে সহায়তা করে। একারণে ভেজা ভেজা দেখা যায় চুলকে। হেয়ার জেলে মূলত ব্যবহার করা হয় পানি আর পলিইলেক্ট্রোলাইট পলিমার; সঙ্গে যোগ করা হয় বিভিন্ন ফ্লেভার এবং চকচকে ভাব আনার জন্য গ্লিস্টার অথবা শাইনার।কীভাবে এল হেয়ার জেল ,নাইর ইকবাল, দৈনিক প্রথম আলো। ঢাকা থেকে প্রকাশের তারিখ: ১৫-০৩-২০১৩ খ্রিস্টাব্দ।   ব্যবহার  চুলের বিভিন্ন ডিজাইনের জন্য জেল ব্যবহার হয় কিন্তু এই জেল ত্বকের ক্ষতিও করতে পারে।কৃত্রিম রুপচর্চায় ধ্বংস হতে পারে জীবন ,প্রাইম নিউজ। ঢাকা থেকে প্রকাশের তারিখ: ১৬ ডিসেম্বর,২০১২ খ্রিস্টাব্দ।   ইতিহাস  থাম্ব|বাম|হেয়ার জেলের কৌটা। ঐতিহাসিকদের মতে সর্বপ্রথম প্রাচীন মিসরে হেয়ার জেলের প্রচলন সম্পর্কে জানা যায়। প্রাচীন মিসরের অধিবাসীরা চর্বিজাতীয় একধরনের পদার্থ চুলে লাগিয়ে তা দিয়ে চুলের বিভিন্ন ধরনের কায়দা করত। নাতালে ম্যাকক্রিশ নামের ম্যানচেস্টার বিশ্ববিদ্যালয়ের এক অধ্যাপিকার নেতৃত্বে একটি দল ১৮টি মমির দেহাবশেষ নিয়ে গবেষণা করে ব্যাপারটি প্রমাণ করেছেন যে প্রাচীন মিসরীয়রা জীবিত অবস্থায় চুলের বিভিন্ন কেতার জন্য ‘জেল’ জাতীয় পদার্থ ব্যবহার তো করতই, মৃত্যুর পরও তাদের মৃতদেহের চুলে এর প্রয়োগ থাকত। এই মমিগুলোর সবচেয়ে পুরোনোটির বয়স সাড়ে তিন হাজার বছর। ম্যাকক্রিশের দল গবেষণা করে দেখেছে, চর্বিজাতীয় ওই জেল দিয়ে মৃত ব্যক্তির চুলের বিভিন্ন কেতা করার পরই তা মমিতে রূপান্তরিত হতো।  খ্রিষ্টপূর্ব ৩৯২ থেকে ২০১ শতকের মধ্যে একধরনের জেলজাতীয় পদার্থ পুরুষদের চুলের কেতায় ব্যবহূত হতো বলেও জানা যায়। ওই জেল স্পেন ও দক্ষিণ-পশ্চিম ফ্রান্সের পাইনগাছের রস থেকে তৈরি হতো।   বিপণন  হেয়ার জেল বিশ্বে প্রথমবারের মতো বাজারজাত করে ব্রিলক্রিম কোম্পানি। চুলের ফ্যাশনের বিভিন্ন পণ্যের জন্য বিশ্ববিখ্যাত এই কোম্পানিই আধুনিক হেয়ার জেলের প্রথম বাণিজ্যিক উৎপাদক। ১৯২৯ সালে ব্রিটেনে তারা প্রথম হেয়ার জেল বাজারজাত করে। যুক্তরাষ্ট্রে প্রথমবারের মতো হেয়ার জেল বাজারজাত করে ডেপ করপোরেশন। যুক্তরাষ্ট্রে বাজারজাত হওয়া হেয়ার জেলের ব্র্যান্ড নাম ছিল ‘ডেপ’।   তথ্যসূত্র   বিষয়শ্রেণী:চুল বিষয়শ্রেণী:চুলের যত্নের পণ্য
পল কর্কাম () একজন কানাডীয় পদার্থবিজ্ঞানী যিনি অ্যাটোসেকেন্ড পদার্থবিজ্ঞান, লেজার বিজ্ঞান ও অতিদ্রুত আলোকবিজ্ঞান গবেষণাক্ষেত্রে তার অগ্রণী কাজের জন্য পরিচিত।, as published in Physics in Canada, 65(2) 58. তিনি ১৯৪৩ সালের ৩০শে অক্টোবর তারিখে কানাডার নিউ ব্রান্সউইক প্রদেশের সেন্ট জন শহরে জন্মগ্রহণ করেন। কর্কাম অ্যাটোসেকেন্ড সময়মাপনীতে ঘটা অত্যন্ত দ্রুত প্রক্রিয়াগুলির অধ্যয়নে গুরুত্বপূর্ণ অবদান রেখেছেন (১ অ্যাটোসেকেন্ড হল এক সেকেন্ডের এক বিলিয়ন ভাগের এক বিলিয়ন ভাগের এক ভাগ বা ১০ হাজার কোটি কোটি ভাগের এক ভাগ)। তিনি কানাডার জাতীয় গবেষণা পরিষদ ও অটোয়া বিশ্ববিদ্যালয়ে অ্যাটোসেকেন্ড আলোকবিজ্ঞান বিষয়ক যৌথ সমিতির সভাপতির আসনে আসীন আছেন। এছাড়া তিনি টেক্সাস এঅ্যান্ডএম বিশ্ববিদ্যালয় ও নিউ মেক্সিকো বিশ্ববিদ্যালয়ে অধ্যাপনা করেন। তিনি একাধারে তাত্ত্বিক ও পরীক্ষণভিত্তিক পদার্থবিজ্ঞানী।  কর্কাম তীব্র ও হ্রস্ব অবলোহিত আলোক স্পন্দনের সাথে পরমাণু ও অণুর আন্তঃক্রিয়া ঘটিয়ে সুসমঞ্জস কোমল রঞ্জনরশ্মি বিকিরণ ও অ্যাটোসেকেন্ড আলোক স্পন্দন উৎপাদনের উপর গবেষণা করেন। কর্কামের গবেষণাকর্ম আলোর অ্যাটোসেকেন্ড স্পন্দন তৈরির কৌশলগুলির বিকাশ ও প্রয়োগে বিশেষ প্রভাব রেখেছে। এই অতিহ্রস্ব অ্যাটোসেকেন্ড রঞ্জনরশ্মি স্পন্দনগুলি বিজ্ঞানীদেরকে পরমাণু এবং অণুর মধ্যে ইলেকট্রনের গতিকে বাস্তব সময়ে পর্যবেক্ষণ করতে এবং নিয়ন্ত্রণ করতে সক্ষম করে, যা পদার্থবিজ্ঞান ও রসায়নের মৌলিক প্রক্রিয়াগুলি সম্পর্কে মূল্যবান অন্তর্দৃষ্টি প্রদান করে। অ্যাটোসেকেন্ড স্পন্দনগুলি বিজ্ঞানীদের কাছে বর্তমানে (২০২০-এর দশক) লভ্য সবচেয়ে হ্রস্ব নিয়ন্ত্রিত আলোর ঝলক এবং এগুলির মাধ্যমে মানুষ অদ্যাবধি সবচেয়ে দ্রুত পরিমাপ করতে সক্ষম হয়েছে।  কর্কাম ২০০৫ সালে যুক্তরাজ্যের রাজকীয় বৈজ্ঞানিক সমাজের (রয়্যাল সোসাইটি) সভ্য নির্বাচিত হন। তিনি ২০১৭ সালে যুক্তরাজ্যের রাজকীয় পদক (বিজ্ঞানে অবদানের জন্য), ২০১৮ সালে পদার্থবিজ্ঞান আইজাক নিউটন পদক, ২০২২ সালে পদার্থবিজ্ঞানে উলফ পুরস্কার এবং ২০২২ সালে মৌলিক বিজ্ঞানে বিবিভিএ ফাউন্ডেশন জ্ঞানের সীমান্ত পুরস্কার লাভ করেন। ২০২৩ সালে অ্যাটোসেকেন্ড পদার্থবিজ্ঞান ক্ষেত্রের তিন পথিকৃৎ বিজ্ঞানী নোবেল পুরস্কার পেলেও তাঁকে পুরস্কার দেওয়া হয়নি।  তথ্যসূত্র  বিষয়শ্রেণী:কানাডীয় পদার্থবিজ্ঞানী বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডার রাজকীয় বিদ্বৎসমাজের বিশিষ্ট সভ্য বিষয়শ্রেণী:আকেডিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রুশ বিজ্ঞান অ্যাকাডেমির বিদেশী সদস্য